Tuan mac Cairill ro clos
Tuan mac
Cairill ro clos
do-rad Ísu for
anfos,
do-rumalt cét
m-blíadan m-búan
a richt duine, ba deg-dúal.
Trí cét
blíadan dó i richt daim
allaid forsna mór-muigib,
do-rumailt cét
m-blíadan m-bil
a richt antrellaig allaid.
Trí cét
blíadan dó for feóil,
dia raibi i richt In t-sen-eóin,
do-rumailt cét
m-blíadan m-binn
i richt bratáin bodair-chinn.
Co fúair íascaire 'na lín,
co tuc leis do dún an ríg,
ó 't-ces an t-écne glé glan,
ro míanaig an banrígan.
Ro fuineth dí é for ruth,
gu ro tomail a h-óenur,
ro toirrched an rígan rán,
is de ro choimpred Tuan. T.
Tuan mac
Stairn sdiurda slóig,
é mac bráthar
Partolóin
ba h-é Finntan, ferrdi a rádh,
frisi n-abairthea Tuan. T.
Is dó at-chúaid an scél-sa iar
fír
co nach raib nech 'na imsním,
Finnén Maige
Bile báin
ro baí
ac acalláim
Tuain. Tuan.